"Só begin Casper de Vries se nuutste teatervertoning My Wêreld, waarin hy spot met die heelal se begin, die heelal se einde, en sommer alles tussen-in ('n hele paar biljoen jaar se humor dus!). In die eerste helfte gesels hy 'n skeutjie Land en 'n akseltjie Sand met die gehoor terwyl hy terselftertyd 'n nuwe vertoning moet voorberei vir die Wesens wat op Aarde geland het. In die tweede helfte word hierdie einste vertoning opgevoer vir die Ruimtelike gaste. 'n Bietjie verbeelding en 'n gesonde sin vir humor is al wat jy nodig het om saam met die mense van Bloemfontein My Wêreld te geniet, soos wat dit opgevoer was in die Sand du Plessis-teater in November 2005. Behalwe vir die vertoning is daar ook 3 reisprogramme wat verslag doen oor Casper en sy crew se wedervaringe in London, Holland en Kanada. Die gebruiklike Bloopers is ook weer daar!"
"WALGWORS '97 was Casper de Vries se eerste volwaardige one man show omdat hy letterlik alleen, sonder 'n orkes, op die verhoog verskyn het, en die resultaat was 'n skreeusnaakse opvoering waarmee hy ongekende sukses bereik het regoor Suid-Afrika en 'n nuwe fase in sy loopbaan ingelui het! Hierdie unieke vertoning het nog glad nie sy trefkrag verloor nie - en na al die jare is dit nog steeds kraakvars, sosiaal relevant en broeknatmaak snaaks. Geniet Casper de Vries op sy beste in die show wat al klaar kultus status bereik het - WALGWORS '97!
Dit was lekker om vir Montelle in lewende lywe te sien en Patience was natuurlik die kersie op die koek! Dankie vir 'n great show en ek sien al klaar uit na volgende jaar s'n!
Ek dog ek skryf 'n paar lyne om dankie te sê vir die Snaaks Genoeg show wat ek voel meer as uitstekend was! Dit is die eerste keer dat ek een van jou shows kon bywoon, en ek sal nooit weer so lank ek lewe en dit fisies moontlik is 'n show in my area mis nie!
Jy maak elke show - al het hoe baie mense dit nou al gesien - asof dit jou eerste een is. Dankie daarvoor. En op 'n snaakse manier het ek uit die teater uitgeloop en nagedink oor wat jy gesê het. Daar was êrens iets vir almal.
AGTER SNAAKS GENOEG - 'n Interessante dokkie waarin die toer gevolg word na byna elke teater waar die show aangebied was en kykers 'n idee gee van wat agter die skerms aangegaan het, wie almal saamgewerk het om dit 'n sukses te maak, en wat alles en in die foyers gesê is! (75 minute).
'Jy het definitief 'n juweel in my lewe agtergelaat met jou show wat ek vir altyd sal onthou. Ek het die meeste gehou van Oom Kallie Marie, Montelle die Koffiemoffie, en Greetjé Appelmoes (bly sy is terug!)...' Christiaan
'Ek is mal oor jou filosofie oor die lewe, jou denkwyse en dat jy een van die min 'ingenius' sterre in ons land is!' Morné
'Ons het jou show terdeë geniet. Hou so aan! Ek dink mense is partymaal soos skape, né! Hulle volg maar net agterna, maar so nou en dan is daar iemand wat die skape laat stop en opkyk en dan sê hulle: 'O fok! Ons het nie besef dit is eintlik só nie!' Nou ja, dankie dat jy die guts het om die 'wolf' in skaapklere te wees en die skapies in die land op jou unieke manier die lig/lag te laat sien...' Markus"